Da picołi ła capeła xe globoxa, come ła testa de un ciodo, de cołor xało miełe o roso-maron. Quando che i diventa pi grandi, el çentro de ła capeła se infosa e ła capeła se fa pi piata e de cołor maron. Łe creste soto ła capeła łe xe bianche, co macie rose che core xo anca sul ganbo. I ganbi i xe ciłindrici, tante volte tacà ł'un coł'altro quando che i crese insieme, e i ga un aneło bianco.